**INDOKOLÁS**

**Szolnok Megyei Jogú Város Önkormányzat Polgármesterének**

**üzletek éjszakai nyitva tartásának korlátozásáról szóló**

**8/2020. (V.07.) önkormányzati rendeletéhez**

**Általános indokolás**

Magyarország Kormánya 2020. március 11-én 40/2020. (III.11.) Korm. rendeletével az élet-és vagyonbiztonságot veszélyeztető tömeges megbetegedést okozó humánjárvány következményeinek elhárítására, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

Jelen rendelet annak érdekében került megalkotásra, hogy az emberek egy helyen történő tömeges előfordulásának lehetőségeit a korlátozásokkal csökkentse.

**Részletes indokolás**

**az 1-3. §-hoz**

Az egyes üzletek éjszakai nyitva tartásának szabályairól szóló 24/2008. (VI.20.) önkormányzati rendelet módosításáról rendelkezik. A szeszes italt árusító üzletek nyitva tartásának korlátozása a szeszesital éjszakai forgalmazásának felfüggesztését vállaló üzemanyagtöltő állomások kivételével kiterjesztésre kerül valamennyi üzletre.

**a 4. §-hoz**

Hatályon kívül helyezésre kerülnek a rendelet azon rendelkezései, amelyek az üzlet nyitvatartási tilalma alóli kivételt tartalmazták a szeszesital árusítás szüneteltetése miatt.

**az 5. §-hoz**

Hatályba léptető és deregulációs rendelkezést tartalmaz.